**Bölcsődei általános tájékoztató**

**Kedves Szülők!**

A kisgyermekeket 20 hetes kortól 3 éves korig tudjuk felvenni bölcsődénkbe. A bölcsődei felvétel kritériuma, hogy Budakeszi lakosnak kell lenni, illetve a környékbeli településekről ellátási szerződés esetén, jegyzői igazolással tudunk gyermeket fogadni, a felvételi kérelem kitöltésével. Elsősorban a munkát vállaló szülők, vagy munkavállalást elősegítő, iskolarendszerű oktatásban részt vevő szülők gyermekei számára biztosítjuk a bölcsődei ellátást. Ezen kívül orvosi javaslatra ill. szociális indok, vagy gyermekvédelmi határozat alapján rászoruló gyermekeket is előnyben kell részesítenünk a felvételkor.
A gyermekek napközbeni ellátásának célja, hogy rugalmas, a kisgyermek egyéni igényeihez, érdekeihez igazodó jó minőségű ellátást biztosítson. Bölcsődénk a nevelést a családi nevelés elsődlegességének tiszteletben tartásával valósítja meg.
A családi nevelést kiegészítő, a szülőkkel együttműködő, értékeket közvetítő, szeretetteljes, biztonságot nyújtó, gyermekközpontú bölcsődei élet megteremtésére és fenntartására törekszünk. A bölcsőde feladata a kisgyermek egészséges személyiségfejlődésének támogatása, önállóságra nevelése, az élethosszig tartó tanulás folyamatának megalapozása és a családok segítése.

Bölcsődénkben 4 gondozási egységben 8 csoport működik. A csoportlétszám 10-14 fő, akiket szakképzett kisgyermeknevelők látnak el. Munkájukat gondozási egységenként bölcsődei dajkák segítik.

2020. szeptembertől új szolgáltatásokat is kínálunk a Budakeszin élő családoknak.

* + időszakos gyermekfelügyelet
	+ játszócsoport, melyek külön díj megfizetése mellett lesznek elérhetőek a családok számára, valamint a Budakeszi bölcsődékbe járó gyermekek és családjaik részére
* szülő-csecsemő/kisgyermek konzultációt indítunk térítés mentesen.

Bölcsődénk tálalókonyhával rendelkezik, az ételt a közétkeztetésen keresztül biztosítjuk, a mindenkori előírásoknak megfelelően. Nagy figyelmet fordítunk az egészséges, bölcsődés korosztály számára szükséges tápanyagok minőségi és mennyiségi beviteléről. Rendszeresen konzultálunk a beszállító konyha dietetikusával, élelmezésvezetőjével, a mindenkori jó minőség fenntartása céljából.

**Elérhetőségünk: Mosolyvár Bölcsőde**

**2092 Budakeszi Konth Miklós u 2.**

**Tel:23/** **200-125 email:** **bolcsode@mosolyvar.budakeszi.hu**

**www.bolcsode.budakeszi.hu**

A gondozási-nevelési év szeptember 1-től következő év augusztus 31-ig tart.

A gyermek bölcsődei felvétele a szülő írásbeli kérelme alapján történik.
Felvételi kérelem a Mosolyvár bölcsőde vagy a Budakeszi Önkormányzat, honlapján keresztül online kitölthető

***A gyermek bölcsődébe történő felvételét* kezdeményezheti *a szülő hozzájárulásával:***  *a) a körzeti védőnő,
b) a házi gyermekorvos vagy a háziorvos,
c) a szociális, illetve családgondozó,
d) a gyermekjóléti szolgálat,
e) a gyámhatóság*A bölcsődei ellátás igénybevétele önkéntes.

***Beiratáshoz szükséges:***

-Kitöltött, mindkét szülő/gondviselő egyetértésével aláírt felvételi kérelem

- bejelentett Budakeszi lakás, vagy

- a településsel kötött ellátási szerződés esetén jegyzői igazolás

- gyermek születési anyakönyvi kivonata, vagy személyi igazolványa

- gyermek TAJ kártyája, lakcímkártyája

- szülők személyi igazolványa, lakcímkártyája

- orvosi igazolás arról, hogy a gyermek közösségben nevelhető, a kötelező védőoltásokat megkapta.

A felvétel iránti kérelmüket a kiválasztott bölcsőde vezetőjéhez kell benyújtaniuk.

A jelentkezések lezárulta után az Oktatási, Kulturális és Egészségügyi Bizottság dönt a felvételre kerülő gyermekekről. A felvételi elutasítás esetén a gyermek várólistára kerül, a szülő a bölcsődében két példányban benyújtott fellebbezéssel élhet, mely egy példányát a bölcsődevezető továbbítja a jegyzőn keresztül a Képviselő Testülethez.

A felvételről, az ellátás igénybevételének lemondásáról, megszüntetéséről a Budakeszi Város Képviselő Testülete által elfogadott *Felvételi Szabályzat* rendelkezik.

A bölcsődei térítési díjjakról 328/2011.sz. Kormányrendelet figyelembevételével a Képviselő Testület dönt.

A felvételi elbírálás szempontjai az 1997.évi XXXI. törvény értelmében a következők:
**Felvételi kérelem elbírálásának szempontjai
Gyvt.41. §**[**327**](https://net.jogtar.hu/jr/gen/hjegy_doc.cgi?docid=99700031.TV#lbj326id4d2)(1) A gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői munkavégzésük - ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is -, munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni.
**Gyvt.41.§. (2)** A gyermekek napközbeni ellátását különösen az olyan gyermek számára kell biztosítani,
a) akinek fejlődése érdekében állandó napközbeni ellátásra van szüksége,
b) akit egyedülálló vagy időskorú személy nevel,
c) akinek a szülője, gondozója szociális helyzete miatt az ellátásról nem tud gondoskodni.
***A bölcsődei felvételnél előnyt élvez az a gyermek:***(3) A bölcsődei felvétel során előnyben kell részesíteni
*a)*- ha a gyermek szülője, más törvényes képviselője a felvételi kérelem benyújtását követő 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll -
*aa)*a rendszeres gyermekvédelmi kedvezményre jogosult gyermeket,
*ab)*a három vagy több gyermeket nevelő családban élő gyermeket,
*ac)*az egyedülálló szülő által nevelt gyermeket, és
*b)*a védelembe vett gyermeket.
akit egyedülálló (élettárssal nem rendelkező hajadon, nőtlen, elvált vagy özvegy családi állapotú szülője nevel,
akivel együtt a családban nevelt kiskorú gyermekek száma a három főt meghaladja,
akinek szülője, gondozója orvosilag igazolt betegsége miatt az ellátást biztosítani nem vagy csak részben tudja,
akinek megfelelő testi szellemi fejlődése biztosítása érdekében a bölcsődei ellátásra szükség van,
akit – gyámhatósági határozat alapján – gyámként kirendelt időskorú (a reá vonatkozó nyugdíjkorhatárt elért) hozzátartozója nevel,
akinek a szülője, gondozója szociális helyzete miatt a gyermek ellátásáról megfelelő szinten nem képes gondoskodni.
**Tájékoztatási kötelezettség a Gyvt. szerint
33. § (1)** A személyes gondoskodás feltételeiről a kérelem benyújtásakor a kérelmezőt tájékoztatni kell az ellátás tartamáról és feltételeiről,
b) az intézmény által vezetett, reá vonatkozó nyilvántartásokról,
d) az érték- és vagyonmegőrzés módjáról,
e) az intézmény házirendjéről,
f) panaszjoga gyakorlásának módjáról,
g) a fizetendő térítési, illetve gondozási díjról,
h)a jogosult jogait és érdekeit képviselő érdekképviseleti fórumról.
***A beszoktatás előtt legalább 14 nappal kell benyújtani:***-a szülő munkavégzése esetén munkáltatói igazolást, (mind két szülő igazolását)
-nappali tagozatos tanulmányok esetén az iskolalátogatási igazolást,
-az illetékes munkaügyi központ igazolását a munkaerő-piaci képzésen való részvétel idejéről,
-ha az ellátási kérelmet szociális indokra alapozzák azon igazolásokat és nyilatkozatokat, melyekből a tény megállapítható,
-egyedülállóság esetén a Magyar Államkincstár igazolását emelt családi pótlék folyósításáról,
-a Rendszeres gyermekvédelmi kedvezményt biztosító határozat másolatát
-A személyi térítési díjfizetéséhez szükséges nyilatkozatokat.
**A bölcsődében a Gyermekvédelmi törvény alapján:** **139.§**. A személyes gondoskodásban részesülő személyekről az ellátó személy vagy intézmény vezetője TAJ alapú nyilvántartást vezet. A nyilvántartás tartalmazza
138.§ (1) (2) bekezdésében meghatározott adatokat,
az ellátás igénybevételének és megszűnésének időpontját,
a térítési vagy gondozási díj fizetési kötelezettség teljesítésére, elmaradására, behajtására, illetve elévülésére vonatkozó adatokat.
**138.§.** (1) A jegyző az ellátásra való jogosultság megállapításához, megváltoztatásához és megszüntetéséhez nyilvántartást vezet. A nyilvántartás tartalmazza
a gyermek, a szülő vagy más törvényes képviselő, illetve tartásra köteles személy természetes személyazonosító adatait
a jogosultsági feltételekre és az azokban bekövetkezett változásokra vonatkozó adatokat,
az ellátással kapcsolatos döntéseket,
a jogosultság és a térítési díj megállapításához szükséges jövedelmi adatokat.
(2) A jegyző nyilvántartást vezet a hatósági intézkedéssel védelembe vett gyermekről.
Ezen túlmenően a bölcsőde vezeti:
-Bölcsődei gyermek egészségügyi törzslapot
-a fejlődési naplót

- fejlődési táblát

- csoportnaplót
- üzenő füzetet

Budakeszi, 2020. március 24. Benkő Gáborné Intézményvezető